Ölgerðin Egill Skallagrímsson

Ölgerðin Egill Skallagrímsson er et islandsk bryggeri i Reykjavík. Selskapet startet opp som et ølbryggeri, men har med årene begynt produksjon av andre drikkevarer i tillegg. Selskapet driver også import og distribusjon av utenlandske næringsmidler til Island. Ölgerðin Egill Skallagrímsson er et av de største og eldste selskapene på Island.

Navn 
Bryggeriet er oppkalt etter den islandske vikinghøvdingen og skalden Egil Skallagrimson fra 900-tallet, kjent gjennom Egils saga.

Historie 
Bryggeriet ble etablert i Reykjavík den 17. april 1913 av Tómas Tómasson.

Ölgerðin Egill Skallagrímsson ble i 2002 overtatt av selskapet Danól, som drev import av næringsmidler. I 2008 ble selskapene slått sammen under Ölgerðins navn og begge virksomhetene er videreført i det sammenslåtte selskapet.

Øl 
Ölgerðin Egill Skallagrímsson har produsert en rekke ølmerker. Typisk under navnet Egils.

Av varianter i produksjon i 2011 kan nevnes som noen eksempler:
 Egils Gull (5%)
 Egils Sterkur (6,7%)
 Egils Pilsner 
 Egils Premium
 Egils Polar Beer

Bryggeriet har også tradisjon for å brygge egne jule- og påskeøl.

Referanser

Eksterne lenker 
   
 15 ára minning um Ölgerðina Egill Skallagrímsson - artikkel fra Tímariti Iðnaðarmanna til bryggeriets 15-årsjubileum i 1928 

Islandske bryggerier
Reykjavík
Selskaper etablert i 1913
1910-årene på Island